En række investorer er gået sammen om at redde HMK Bilcon, som for godt to uger siden blev erklæret konkurs. De første 30 smede er kommet i arbejde i dag. 30 smede genoptog torsdag morgen arbejdet på virksomheden HMK Bilcon i Gistrup ved Aalborg. Det kunne de fordi en række investorer har skudt penge i virksomheden, der blev erklæret konkurs for godt to uger siden. - Det er dagens fantastiske, gode nyhed. Det ville være en skam, hvis det gode håndværk der bliver lavet på HMK Bilcon ikke skulle fortsætte, siger formand for Dansk Metal i Aalborg, Jan Overgaard Gregersen til tv2nord.dk. Han peger desuden på, at man i afdelingen oplever en stigende ledighed, hvorfor HMK Bilcons genopståen er vigtig for medlemmerne. I følge tillidsrepræsentant Heine Larsen er der en god stemning blandt de medarbejdere, som mødte ind torsdag morgen. - Det er en flok medarbejdere, der vil gå gennem ild og vand for det her, siger Heine Larsen til tv2nord.dk. Han fortæller at man allerede har travlt med at arbejde på de opgaver, som har ligget stille siden konkursen. Sådan her lød det fra et par af de ansatte, da firmaet var erklæret konkurs:  tv2nord.dk arbejder på at få en kommentar fra ledelsen hos HMK Bilcon.
En række investorer har skudt penge i HMK Bilcon. Flere smede genoptog her til morgen arbejdet på virksomheden.